
           ROMÂNIA   


JUDEŢUL CONSTANŢA

CONSILIUL LOCAL CUMPANA
Str. Şos. Constanţei, Nr. 132 , CUMPĂNA

Telefon: 0241- 739.845, FAX: 0241-739.003

Email: registratura@primaria-cumpana.ro
                                                               ANEXA nr. 9 la H.C.L. nr.  159/ 19.12.2023

PROCEDURI

de acordare a scutirilor/reducerilor stabilite de Consiliul Local al Comunei Cumpana,

în conformitate cu prevederile Legii nr. 227/2015 privind Codul fiscal,

cu modificările şi completările ulterioare
Art.1. În conformitate cu prevederile Legii nr. 227/2015 privind Codul fiscal, cu modificările şi completările ulterioare, consiliul local poate acorda scutiri sau reduceri, după caz, de la plata impozitelor şi taxelor locale, prin hotărâri adoptate în cursul anului, pe baza criteriilor şi procedurilor stabilite de către acesta.

Art.2. Pentru plata cu anticipatie a impozitului pe cladiri, a impozitului pe teren si a impozitului pe mijloacele de transport datorate pentru intregul an de catre persoanele fizice pana la data de 31 martie 2019 se acorda o bonificatie de 10%.
Art.3. La scutirile prevazute in Codul fiscal si enumerate in anexele prezentei hotarari, Consiliul Local al Comunei Cumpana adauga scutiri in proportie de 35% pentru urmatoarele:

(1) În temeiul art. 456 alin. (2) din Codul fiscal, Consiliul Local al Comunei Cumpana acordă scutiri de la plata impozitului/taxei pe clădiri datorat pentru următoarele clădiri:
1. clădirile care, potrivit legii, sunt clasate ca monumente istorice, de arhitectură sau arheologice, muzee ori case memoriale, altele decât cele prevăzute la art. 456 alin. (1) lit. x) din Codul fiscal ;
2. clădiri pentru care s-a instituit un regim de protecţie, altele decât monumentele istorice, amplasate în zone de protecţie ale monumentelor istorice şi în zonele construite protejate;
3. clădirile utilizate pentru furnizarea de servicii sociale de către organizaţii neguvernamentale şi întreprinderi sociale ca furnizori de servicii sociale;
4. clădirile utilizate de organizaţii nonprofit folosite exclusiv pentru activităţile fără scop lucrativ;
5. clădirile restituite potrivit art. 16 din legea nr. 10/2001 privind regimul juridic al unor imobile preluate în mod abuziv în perioada 6 martie 1945-22 decembrie 1989, republicată, cu modificările şi completările ulterioare, pentru perioada pentru care proprietarul menţine afectaţiunea de interes public;
6. clădirile retrocedate potrivit art. 1 alin. (10) din Ordonanţa de urgenţă a guvernului nr. 94/2000 privind retrocedarea unor bunuri imobile care au aparţinut cultelor religioase din românia, republicată, cu modificările şi completările ulterioare, pentru perioada pentru care proprietarul menţine afectaţiunea de interes public;
7. clădirile restituite potrivit art. 1 alin. (5) din ordonanţa de urgenţă a guvernului nr. 83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din românia, republicată, pentru perioada pentru care proprietarul menţine afectaţiunea de interes public;
8. clădirile aflate în proprietatea operatorilor economici, în condiţiile elaborării unor scheme de ajutor de stat/de minimis având un obiectiv prevăzut de legislaţia în domeniul ajutorului de stat;
9. clădirile deţinute de cooperaţiile de consum sau meşteşugăreşti şi de societăţile cooperative agricole, în condiţiile elaborării unor scheme de ajutor de stat/de minimis având un obiectiv prevăzut de legislaţia în domeniul ajutorului de stat;
10. clădirile deţinute de asociaţiile de dezvoltare intercomunitară.
(2) În temeiul art. 464 alin. (2) din Codul fiscal, Consiliul Local al Comunei Cumpana acordă scutirea/reducerea impozitului/taxei pe teren pentru:

1. terenul aferent clădirilor restituite potrivit art. 16 din legea nr. 10/2001, republicată, cu modificările şi completările ulterioare, pe durata pentru care proprietarul menţine afectaţiunea de interes public;
2. terenul aferent clădirilor retrocedate potrivit art. 1 alin. (10) din ordonanţa de urgenţă a guvernului nr. 94/2000, republicată, cu modificările şi completările ulterioare, pe durata pentru care proprietarul menţine afectaţiunea de interes public;
3. terenul aferent clădirilor restituite potrivit art. 1 alin. (5) din Ordonanţa de urgenţă a guvernului nr. 83/1999, republicată, pe durata pentru care proprietarul menţine afectaţiunea de interes public;
4. terenurile utilizate pentru furnizarea de servicii sociale de către organizaţii neguvernamentale şi întreprinderi sociale ca furnizori de servicii sociale;
5. terenurile utilizate de organizaţii nonprofit folosite exclusiv pentru activităţile fără scop lucrativ;
6. terenurile aparţinând asociaţiilor şi fundaţiilor folosite exclusiv pentru activităţile fără scop lucrativ;
7. terenurile aferente clădirii de domiciliu şi/sau alte terenuri aflate în proprietatea sau coproprietatea persoanelor prevăzute la art. 3 alin. (1) lit. b) şi art. 4 alin. (1) din legea nr. 341/2004, cu modificările şi completările ulterioare;
8. terenurile, inclusiv zonele de protecţie instituite, ocupate de clădirile clasate ca monumente istorice, de arhitectură sau arheologice, muzee ori case memoriale, altele decât cele prevăzute la art. 456 alin. (1) lit. x), cu excepţia terenurilor care sunt folosite pentru activităţi economice;
9. terenurile din extravilan situate în situri arheologice înscrise în repertoriul arheologic naţional folosite pentru păşunat;
10. terenurile extravilane situate în arii naturale protejate supuse unor restricţii de utilizare;
11. terenul situat în extravilanul localităţilor, pe o perioadă de 5 ani ulteriori celui în care proprietarul efectuează intabularea în cartea funciară pe cheltuială proprie;
12. suprafeţele neconstruite ale terenurilor cu regim de monument istoric şi protejate;
13. suprafeţele terenurilor afectate de cercetările arheologice, pe întreaga durată a efectuării cercetărilor;
14. potrivit legii, consiliile locale pot reduce impozitul pe suprafeţele neconstruite ale terenurilor cu regim de monument istoric, în funcţie de suprafaţa afectată şi de perioada punerii monumentelor istorice la dispoziţia publicului pentru vizitare, precum şi instituţiilor specializate pentru cercetare.
(3) În temeiul art. 469 alin. (2) din Codul fiscal, Consiliul Local al Comunei Cumpana acordă scutirea de la plata impozitului pe mijloacele de transport agricole utilizate efectiv în domeniul agricol.
(4) În temeiul art. 469 alin. (2) lit. b din Codul fiscal, Consiliul Local al Comunei Cumpana acordă scutirea de la impozitului asupra mijloacelor de transport aflate în proprietatea sau coproprietatea persoanelor prevăzute la art. 3 alin. (1) lit. b) şi art. 4 alin. (1) din Legea nr. 341/2004, cu modificările şi completările ulterioare, pentru un singur mijloc de transport la alegerea contribuabilului.

(5) În temeiul art. 476 alin. (2) din Codul fiscal, Consiliul Local al Comunei Cumpana acordă scutirea de la plata taxei pentru eliberarea certificatelor, avizelor şi autorizaţiilor pentru:

 1. lucrări de întreţinere, reparare, conservare, consolidare, restaurare, punere în valoare a monumentelor istorice astfel cum sunt definite în legea nr. 422/2001 privind protejarea monumentelor istorice, republicată, cu modificările ulterioare, datorate de proprietarii persoane fizice care realizează, integral sau parţial, aceste lucrări pe cheltuială proprie;
1. lucrări destinate păstrării integrităţii fizice şi a cadrului construit sau natural al monumentelor istorice definite în legea nr. 422/2001, republicată, cu modificările ulterioare, finanţate de proprietarii imobilelor din zona de protecţie a monumentelor istorice, în concordanţă cu reglementările cuprinse în documentaţiile de urbanism întocmite potrivit legii;
2. lucrări executate în condiţiile ordonanţei guvernului nr. 20/1994 privind măsuri pentru reducerea riscului seismic al construcţiilor existente, republicată, cu modificările şi completările ulterioare;
(6) În temeiul art. 485 alin. (1) din Codul fiscal, Consiliul Local al Comunei Cumpana acordă scutirea de la plata taxelor speciale instituite conform art. 484 din Codul Fiscal:
1. instituţiile sau unităţile care funcţionează sub coordonarea ministerului educaţiei şi cercetării ştiinţifice sau a ministerului tineretului şi sportului, cu excepţia incintelor folosite pentru activităţi economice;
2. fundaţiile înfiinţate prin testament, constituite conform legii, cu scopul de a întreţine, dezvolta şi ajuta instituţii de cultură naţională, precum şi de a susţine acţiuni cu caracter umanitar, social şi cultural;
3. organizaţiile care au ca unică activitate acordarea gratuită de servicii sociale în unităţi specializate care asigură găzduire, îngrijire socială şi medicală, asistenţă, ocrotire, activităţi de recuperare, reabilitare şi reinserţie socială pentru copil, familie, persoane cu handicap, persoane vârstnice, precum şi pentru alte persoane aflate în dificultate, în condiţiile legii;
(7) În temeiul art. 487 din Codul fiscal, Consiliul Local al Comunei Cumpana acordă scutirea de la plata taxelor locale instituite conform art. 486 din Codul Fiscal:
1. instituţiile sau unităţile care funcţionează sub coordonarea ministerului educaţiei şi cercetării ştiinţifice sau a ministerului tineretului şi sportului, cu excepţia incintelor folosite pentru activităţi economice;
2. fundaţiile înfiinţate prin testament, constituite conform legii, cu scopul de a întreţine, dezvolta şi ajuta instituţii de cultură naţională, precum şi de a susţine acţiuni cu caracter umanitar, social şi cultural;
3. organizaţiile care au ca unică activitate acordarea gratuită de servicii sociale în unităţi specializate care asigură găzduire, îngrijire socială şi medicală, asistenţă, ocrotire, activităţi de recuperare, reabilitare şi reinserţie socială pentru copil, familie, persoane cu handicap, persoane vârstnice, precum şi pentru alte persoane aflate în dificultate, în condiţiile legii.
Art.4. Scutiri

La scutirile prevazute in Codul fiscal si enumerate in anexele prezentei hotarari, Consiliul Local al Comunei Cumpana adaugă scutiri de la plata taxelor locale (pază și habitat) în proportie de 100% următoarele categorii de persoane : 
4.1.  PAZA COMUNALĂ:
- pensionarii;
- bolnavii cronici incurabili, ori cei cu deficiente fizice care ii fac inapti pentru serviciul de paza,

- persoanele care au implinit varsta de 60 de ani;
- militarii, politistii, preotii si pompierii;
- veteranii de razboi, vaduvele de razboi si vaduvele veteranilor de razboi care nu s-au recasatorit;

- persoanele fizice  prevăzute la art. 1 si 5  al Decretului-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, cu modificările şi completările ulterioare, precum si in alte legi;

-  persoanele care au calitatea de luptatori in rezistenta anticomunista conform Ordonantei de Urgenta a Guvernului nr. 214/1999;
- persoanele cu handicap grav, accentuat, mediu sau usor si persoanele incadrate in gradul de invaliditate  I , II si reprezentanții legali ai minorilor cu handicap grav sau accentuat și ai minorilor încadrați în gradul I de invaliditate si reprezentantii acestora;
- personalul Serviciului Voluntar pentru Situatii de Urgenta. 
 Scutirea se aplica la nivelul intregii familii.
4.2. TAXA DE HABITAT: 
-  veteranii de razboi, vaduvele de razboi si vaduvele veteranilor de razboi care nu s-au recasatorit;

-  persoanele fizice  prevăzute la art. 1 si 5  al Decretului-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, cu modificările şi completările ulterioare, precum si in alte legi;

-  persoanele care au calitatea de luptatori in rezistenta anticomunista conform Ordonantei de Urgenta a Guvernului nr. 214/1999;

- persoanele cu handicap grav, accentuat, mediu sau usor si persoanele incadrate in gradul de invaliditate  I si II;
- personalul Serviciului Voluntar pentru Situatii de Urgenta. 










